David H. Levy

**David H. Levy** (naskiĝis la 22-an de majo 1948, en Montrealo) estas kanada astronomo kaj scienca verkisto, ĉefe konata kiel kun-malkovrinto de la kometo Shoemaker-Levy 9, kiu, disrompita en pluraj eroj, alfrapis Jupiteron inter la 16-a kaj la .

## Vivo 
David H. Levy naskiĝis en Montrealo, provinco Kebekio kaj, tre juna, interesiĝis pri astronomio. Li tamen lernis pri anglalingva literaturo. Li ricevis licencion de la Universitato Acadia de Wolfville en 1972 kaj magistron de la Reĝina Universitato de Kingston (Ontario) en 1979.

Ano de la Reĝa astronomia socio de Kanado, li estis preskaŭ elpuŝita de tie pro malakordo kun anoj de ties direktoraro en 1967. Pli malfrue, Levy komencis korespondi kun Isabel Williamson, kiu estis plej responsa pri lia preskaŭ eksigo, kaj iliaj rilatoj gvidis al vizitoj, prezento de ŝi al la "Premio de Nacia Servo" kaj nomigo de la "*Observatorio Isabel K. Williamson*" en ŝia honoro.

De la komenco de la 1990-aj jaroj, li aktive observis la kometojn kaj malkovris 22 el ili, jen sole, jen kun la geedzoj Eugene M. kaj Carolyn S. Shoemaker. Li kunmalkovris 41 asteroidojn kun la geedzoj Shoemaker, Henry E. Holt, T. Glinos kaj W. Levy. Du rimarkindaj malkovroj estas la kometo Shoemaker-Levy 9, kiu alfrapis Jupiteron en 1992, kaj la marsa troja asteroido 5261 Eureka.

David H. Levy verkis 34 libroj, plejparte pri astronomia temo, kiel *The Quest for Comets* (La serĉo de Kometoj) ; la biografio de Clyde Tombaugh aŭ "*Shoemaker by Levy*" omaĝo al Eugene M. Shoemaker. Li verkis artikolojn en *Sky & Telescope*, *Parade*, *Sky News* kaj Astronomy.

La , li ricevis doktorecon de filozofio de la Hebrea Universitato de Jerusalemo kun disertaĵo :
"*The Sky in Early Modern English Literature - A Study of Allusions to Celestial Events in Elizabethan and Jacobean Writing, 1572-1620*"
(La ĉielo en la frua moderna angla literaturo - Studo pri aludoj al ĉielaj eventoj en la Elizabetaj kaj Jakobeaj verkoj, 1572 -1620)

Li nune vivas en Vail, (Arizono, Usono). Li kaj lia edzino partoprenis al serio da paroladoj ĉe interreto pri astronomio ; tiu serio finiĝis la  ; arĥivoj estas konsulteblaj.

Li partoprenis al la koncepto de teleskopo kiu ricevis la nomon "*David H. Levy Comet Hunter*" (Kometa Ĉasilo David H. Levy).

## Malkovraĵoj 
## Honoroj 
Li estis honorigita per:
* la Medalo C.A. Chant de la Reĝa astronomia socio de Kanado en 1980,
* la Premio de Amatora Realigo de la Astronomia Asocio de Pacifiko en 1993,
* la Premio Edgar-Wilson de la Smithsonian Astrophysical Observatory en 2007.
* kun Martyn Ives, David G. Taylor, kaj Benjamin Woolley, la Premio Emmy de Novaĵo kaj Dokumento por la dokumento "*3 Minutes to Impact*" produktita fare de *York Films* por Discovery Channel.

Oni donis lian nomon al la asteroido 3673 Levy.

## Notoj kaj referencoj 
## Vidu ankaŭ 
* :Kategorio:Malkovrita de David H. Levy

## Eksteraj ligiloj 
*  Persona paĝo de David H. Levy 
*  La taglibro de la kometĉasito David Levy jam ĉereta 
*  David Howard Levy (1948- ) el *Canada under the stars*

Kategorio:Anglaj kebekianoj
Kategorio:Kanadaj astronomoj
Kategorio:Kanadaj judoj
Kategorio:Malkovrintoj de asteroidoj
Kategorio:Malkovrintoj de kometoj
Kategorio:Judaj sciencistoj